༄༅། །སླར་ཡང་རོང་ཆེན་ཐམས་ཅད་མཁྱེན་པ་ལ་བསྟོད་པ།
༄༅། །ན་མཿཤྲཱི་ཤཱཀྱ་དྷྭ་ཛ་ཡེ། ཕྲིན་ལས་ལྷུན་གྲུབ་རྒྱལ་བའི་ཐུགས་རྗེ་ལས། །ལེགས་
འཁྲུངས་ཤཱཀྱའི་དབང་པོའི་རྒྱལ་ཚབ་རྗེ། །མཚན་ལྡན་བླ་མ་སྲིད་གསུམ་འགྲོ་བའི་དཔལ། །
བཟང་པོའི་ཞབས་ལ་གུས་པས་གསོལ་བ་འདེབས། །ཕྱོགས་བཅུའི་རྒྱལ་བས་མཐུན་པར་
དབྱངས་གཅིག་གིས། །ཤཱཀྱའི་ཏོག་གི་ཆོས་ཀྱི་རྒྱལ་སྲིད་ལ། །དབང་བསྐུར་ཆོས་ཀྱི་རྒྱལ་པོའི་
མཚན་ལྡན་པ། །ཐུབ་པའི་རྒྱལ་ཚབ་ཁྱེད་ལ་གསོལ་བ་འདེབས། །གང་ལ་ཉེས་པའི་དྲི་ཙམ་མི་
མངའ་ཞིང་། །ཕུལ་བྱུང་ཡོན་ཏན་རྒྱ་མཚོའི་མཐར་སོན་ཀྱང་། །སྐལ་བར་འཚམས་པ་སྐུ་ཡི་
བཀོད་པ་བརྒྱ། །སྟོན་མཛད་སྤྲུལ་པའི་སྐུ་ལ་གསོལ་བ་འདེབས། །སྔོན་ཚེ་ཐུགས་མཆོག་བསྐྱེད་
པའི་མཐུ་གྲུབ་པས། །གྲངས་མེད་འགྲོ་བའི་ཡིད་ལ་རྒྱལ་བ་ཡི། །མཐའ་དག་ཕྲིན་ལས་ངང་
གིས་འཇུག་མཁས་པ། །ཚད་མེད་ཐུགས་རྗེའི་གཏེར་ལ་གསོལ་བ་འདེབས། །ཀུན་མཁྱེན་ཐུབ་
པའི་མཛད་པ་ལྷག་མའི་ཁུར། །མ་ལུས་འདེགས་ལ་ཞུམ་པ་མི་མངའ་ཞིང་། །མཐའ་ཡས་འགྲོ་
བ་སྲིད་པའི་མཚོ་ཆེན་ལས། །སྒྲོལ་མཛད་དགེ་བའི་བཤེས་ལ་གསོལ་བ་འདེབས། །ཐུབ་བསྟན་
འབའ་ཞིག་དགོངས་པའི་ལྷག་བསམ་གྱིས། །འཆད་རྩོད་རྩོམ་པས་རྒྱལ་བ་དགྱེས་མཛད་ཅིང་།
།ཀུན་ཀྱང་ཐུབ་རྣམས་གཤེགས་པའི་ལམ་བཟང་ལ། །འཁྲིད་མཛད་འགྲོ་བའི་མིག་ལ་གསོལ་བ་
འདེབས། །རིགས་ཅན་རྣམས་ལ་རང་དང་རྗེས་མཐུན་པའི། །ཐེག་པས་རྒྱུད་སྦྱངས་ཟབ་མོའི་
མ་བསྟན་ནས། །ཚེ་འདི་ཉིད་ལ་མཆོག་དང་ཐུན་མོང་གི །དངོས་གྲུབ་སྩོལ་མཁས་ཁྱོད་ལ་
གསོལ་བ་འདེབས། །ཐུགས་རྗེའི་ཤུགས་ཀྱིས་སྐལ་བཟང་ངང་གིས་སྡུད། །མཁྱེན་པའི་དཔལ་
གྱིས་ཐུབ་བསྟན་རྒྱས་པར་མཛད། །ཡང་དག་ལྟ་བས་བདུད་སྡེའི་དཔལ་འཕྲོག་པ། །རྒྱལ་སྲས་
10

བཤེས་གཉེན་དམ་པ་བཅུ་ཕྲག་བཞིའི་བསྟོད་པ་དད་པའི་ཤིང་རྟ་སོགས་བླ་མའི་བསྟོད་ཚོགས་ཀྱི་སྐོར།
ཆེན་པོའི་ཞབས་ལ་གསོལ་བ་འདེབས། །ཁྱོད་ཀྱི་མཁྱེན་པའི་སྤྱན་གྱིས་མ་བཟུང་བའི།
ཅིང་རྒྱ་ཆེའི་ཆོས་ཚུལ་གཞན་མ་མཆིས། །རིག་གནས་ཀུན་ཀྱང་ཁྱོད་བློའི་རྗེས་འབྲངས་པ། །
ཆོས་ཀྱི་སྤྱན་ལྡན་ཁྱེད་ལ་གསོལ་བ་འདེབས། །སྣང་ཞིང་ངོ་བོས་སྟོང་པའི་རྟེན་འབྲེལ་གྱི། །དེ་
ཉིད་གཟིགས་ཤིང་རིང་དུ་ལེགས་གོམས་པས། །ཆོས་ཀུན་སྒྱུ་མར་ཤར་བའི་རྣམ་རོལ་ལས།
།ཟབ་
གཞན་དུ་གཡོ་བ་མེད་ལ་གསོལ་བ་འདེབས། །མ་ལུས་སྲིད་ཞིའི་དཔལ་འབྱོར་གྱིས་མཐོ་བའི། །
ཆེན་པོ་རྣམས་ཀྱི་དྲེགས་པའི་ཅོད་པན་ལ། །ཞབས་ཀྱི་རྡུལ་ཕྲེང་རྟག་པར་ངལ་གསོ་བ།
།ལྷར་
།འགྲོ་
བཅས་འགྲོ་བའི་སྐྱབས་ལ་གསོལ་བ་འདེབས། །བློ་གསལ་དབང་པོ་པདྨོའི་ངང་ཚུལ་ཡང་། །
ལེགས་སྨོན་དག་པས་དུས་འདིར་རོང་སྟོན་རྗེ། །ད་ལྟ་རྣམ་འཕྲུལ་དུ་མས་ཞིང་རྣམས་སུ།
བའི་དོན་བརྩོན་ཁྱེད་ལ་གསོལ་བ་འདེབས། །གནས་ལྔ་རིག་པའི་ཟླ་ཟེར་སྟོང་སྤྲོས་པས། །
ཕྱོགས་རེའི་མིག་ཅན་ལོག་པར་མགུ་རྣམས་ཀྱང་། །ཁྱོད་ཀྱི་ལེགས་པར་བཤད་པའི་རྗེས་འཇུག་
པ། །མི་ཕམ་དགེས་པའི་དཔལ་ལ་གསོལ་བ་འདེབས། །རྒྱ་ཆེན་ལུང་གི་གློག་སྟོང་རྗེས་འགྲོ་
བའི། །དྲི་མེད་རིགས་པའི་རྡོ་རྗེའི་ཟེར་ཕྲེང་གིས། །ཕྱིར་རྒོལ་དྲེགས་པའི་སྙིང་ལ་འབེབས་
མཁས་པའི། །རིགས་པའི་དབང་ཕྱུག་ཞབས་ལ་གསོལ་བ་འདེབས། །སྦྱངས་པའི་མཐུ་དང་ལྷག་
པའི་ལྷ་གྲུབ་པས། །སྟོང་ཕྲག་ཤིང་རྟའི་སྲོལ་ཆེན་འབྱེད་མཁས་པ། །ཁྱོད་ཀྱི་ལེགས་པར་བཤད་
པས་ཕྱོགས་འདིར་ཡང༌། །འཕགས་ཡུལ་ཇི་བཞིན་མཛད་ལ་གསོལ་བ་འདེབས། །རྡོ་རྗེ་འཆང་
དབང་ཐུགས་ཀྱི་བང་མཛོད་ལ། །དབང་འབྱོར་རིམ་གཉིས་མཆོག་གི་རྣལ་འབྱོར་གྱིས། །
དཔལ་ལྡན་རིག་པ་འཛིན་པའི་སར་གཤེགས་པ། །གྲུབ་པའི་དབང་ཕྱུག་ཁྱོད་ལ་གསོལ་བ་
འདེབས། །དེ་ལྟར་བསྟོད་པས་བདག་དང་འགྲོ་བ་ཀུན། །སྲིད་པའི་རྒྱ་མཚོ་རིང་དུ་ལེགས་
བརྒལ་ནས། །ཚོགས་གཉིས་ཕ་མཐར་སོན་པའི་བཅོམ་ལྡན་འདས། །ཆོས་ཀྱི་རྒྱལ་པོའི་གོ་
འཕང་མྱུར་ཐོབ་ཤོག །གནས་སྐབས་ཀུན་ཏུ་ལོག་པར་མི་ལྟུང་ཞིང་། །མཐུ་ལྡན་དམ་པའི་མགོན་
གྱིས་རྗེས་བཟུང་ནས། །བསྟན་པའི་སྙིང་པོ་སྡོམ་གསུམ་ལེགས་མནོས་ནས། །འཆད་རྩོད་རྩོམ་
པས་རྒྱལ་བ་དགྱེས་བྱེད་ཤོག །དེ་ནས་བརྒྱད་ཁྲི་བཞི་སྟོང་ཆོས་ཀྱི་སྒོ། །མ་འདྲེས་སོ་སོར་འབྱེད་
པའི་རྣམ་དཔྱོད་ཀྱིས། །ཡོངས་རྫོགས་ཐུབ་པའི་བསྟན་ལ་ངེས་བརྙེད་ནས། །ཀུན་ཀྱང་རྒྱལ་བའི་
11

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
བསྟན་ལ་འགོད་པར་ཤོག །ཚེ་རབས་འདིར་ཡང་འཇིག་རྟེན་ཆོས་བརྒྱད་སོགས། །ཆོས་བཞིན་
བསྒྲུབ་པའི་རྒུད་པ་ཀུན་སྤངས་ནས། །ཁྱོད་ཀྱི་སྐུ་གསུང་ཐུགས་ཀྱི་བྱིན་རླབས་ཀྱིས། །ཁྱེད་
བཞིན་འགྲོ་བ་འདྲེན་པའི་དཔལ་གྱུར་ཅིག།
ཅེས་བྱ་བ་འདི་ནི་རྗེ་བཙུན་དེ་ཉིད་ཀྱི་ཞབས་རྡུལ་སྤྱི་བོས་ལེན་པ། དཔལ་ཤཱཀྱ་མཆོག་
ལྡན་དྲི་མེད་ལེགས་པའི་བློས། གསང་ཕུ་ནེའུ་ཐོག་གི་གཙུག་ལག་ཁང་དུ་ཉེ་བར་སྦྱར་བ་ཡིན་
ནོ།། །།མངྒལཾ༎
12